Hun ledet Forbrukerrådet fra 1977 til 1984. Hun var styremedlem i Norges almenvitenskapelige forskningsråd fra 1980 til 1982, og Forbruksforskningsinstituttet SIFO fra 1980 til 1984 og ledet styret for Radiumhospitalet fra 1980 til 1985. Hun var medlem av Den europeiske menneskerettighetskommisjon fra 1982 til 1998. Hun har vært medlem av en lang rekke offentlige utvalg og styrer, bl.a. Falstadsenteret, Flyktningrådet ( nå Flyktninghjelpen) og Kvinnekollektivet Arken. Hun har vært medlem av valgkomiteen i DNB, Hun var med på å stifte den norske avdeling av Transparency International.